CELEX: 62006CJ0217
Language: hu
Date: 2007-10-04
Title: A Bíróság (második tanács) 2007. október 4-i ítélete. # Az Európai Közösségek Bizottsága kontra Olasz Köztársaság. # Tagállami kötelezettségszegés - Építési beruházásra irányuló közbeszerzési szerződések - 71/305/EGK irányelv - Az építési beruházásra irányuló közbeszerzési szerződés fogalma és elhatárolása - Az összes hatását kifejtő kötelezettségszegés. # C-217/06. sz. ügy

A Bíróság (második tanács) 2007. október 4‑i ítélete – Bizottság kontra Olaszország
      (C‑217/06. sz. ügy)
      „Tagállami kötelezettségszegés – Építési beruházásra irányuló közbeszerzési szerződések – 71/305/EGK irányelv – Az építési beruházásra irányuló közbeszerzési szerződés fogalma és elhatárolása – Az összes hatását kifejtő kötelezettségszegés”
      1.                     Kötelezettségszegés megállapítása iránti kereset – Az indokolással ellátott véleményben rögzített határidő lejárta előtt megszüntetett
            kötelezettségszegés – Elfogadhatatlanság (EK 226. cikk) (vö. 21. pont)
      2.                     Közösségi jog – Elvek – Bizalomvédelem – Hatály (71/305 tanácsi irányelv) (vö. 23. pont)
      Tárgy
      
         
               Tagállami kötelezettségszegés – Az építési beruházásra irányuló közbeszerzési szerződések odaítélési eljárásainak összehangolásáról
                  szóló, 1971. július 26‑i 71/305/EGK tanácsi irányelv (HL L 185., 5. o.) 3. és 12. cikkének megsértése – Közbeszerzési szerződés
                  hirdetmény közzététele nélküli közvetlen odaítélése, melynek tárgya a Consiglio comunale di Stintino 1989. december 14‑i 48. sz.
                  határozatában említett munkák elvégzése, különösen „munkák kivitelezésének tervezése és megvalósítása a víz- és csatornahálózatok,
                  az úthálózat, a lakóterület kommunális szolgáltatási struktúrái és felszerelései, a Comune di Stintino területén kívül és
                  belül elhelyezkedő idegenforgalmi övezet központjainak technikai és strukturális korszerűsítése, újrarendezése és befejezése
                  céljából, beleértve a tengerpart és a Comune di Stintino idegenforgalmi központjai rendezését és megtisztítását”.
               
            Rendelkező rész
      1)         Az Olasz Köztársaság – mivel hagyta a Comune di Stintino által az 1991. október 2‑i 7/91. sz. szerződés és az ehhez mellékelt,
         ugyanezen felek között ezt követően létrejött kiegészítő dokumentumok alapján a Maresarnak Soc. Cons. arl társaságnak odaítélt
         munkák legalább egyikének elvégzését – nem teljesítette az építési beruházásra irányuló közbeszerzési szerződések odaítélési
         eljárásainak összehangolásáról szóló, 1971. július 26‑i 71/305/EGK tanácsi irányelvből (HL L 185., 5. o.) és különösen annak
         3. és 12. cikkéből eredő kötelezettségeit.
      
      2)         A Bíróság az Olasz Köztársaságot kötelezi a költségek viselésére.